

|  |  |
| --- | --- |
|  | Υποδιεύθυνση Επικοινωνίας Δημοσίων Σχέσεων & Κοινωνικής Ευθύνης |

02 Φεβρουαρίου, 2022

**Δελτίο Τύπου 4**

**Αναφορικά Αστυνομικού Δελτίο Αρ. 3, ημερομηνίας 01/02/2022 - Παράνομη εξάσκηση Ιατρικού επαγγέλματος, παράνομη κυκλοφορία φαρμακευτικών προϊόντων - Σύλληψη 64χρονου**

**Υπό κράτηση με δικαστικό διάταγμα ο 64χρονος ύποπτος**

Υπό κράτηση με δικαστικό διάταγμα διάρκειας οκτώ ημερών, τέθηκε σήμερα άντρας ηλικίας 64 ετών, για σκοπούς διερεύνησης υπόθεσης παράνομης εξάσκησης ιατρικού επαγγέλματος, παράνομης κυκλοφορίας φαρμακευτικών προϊόντων, και άλλων αδικημάτων. Την υπόθεση διερευνά το ΤΑΕ Αρχηγείου.

Ο 64χρονος ύποπτος συνελήφθη χθες με δικαστικό ένταλμα, από μέλη της Αστυνομίας, στο πλαίσιο διερεύνησης πληροφορίας που ανάφερε ότι πρόσωπο φέρεται να ασκούσε το ιατρικό επάγγελμα χωρίς να είναι κάτοχος σχετικής άδειας και να είχε στην κατοχή του φαρμακευτικά προϊόντα, τα οποία φαίνεται να μην έχουν σχετική άδεια κυκλοφορίας στην Κυπριακή Δημοκρατία.

Μέλη του ΤΑΕ Αρχηγείου που διενήργησαν χθες έρευνα, βάσει δικαστικού εντάλματος, στην οικία και υποστατικά του 64χρονου, εντόπισαν μεγάλο αριθμό φαρμακευτικών σκευασμάτων και εγγράφων, καθώς επίσης και χρηματικό ποσό. Τα ανευρεθέντα παραλήφθηκαν για να τύχουν περαιτέρω επιστημονικών εξετάσεων.

 Κλάδος Επικοινωνίας